Maailman kaikkien aikojen korislegendoihin lukeutuva Shaquille "Shaq" O'Neal hämmensi urakalla podcast-lähetyksessään.

Shaquille O ' Neal hämmensi vakaalla uskomuksellaan maapallon litteydestä.

Hän on sitä mieltä, että koulujärjestelmä syöttää valheita, muun muassa maapallon todellisen muodon suhteen.

O ' Neal sai tohtorin oppiarvon vuonna 2012.

Shaquille O'Neal uskoo edelleen maapallon litteyteen. AOP

O ' Neal, 45, kertoi että uskoo täysin vankkumattomasti yhteen maailmanhistorian suurimmista " salaliittoteorioista " . Shaq on vahvasti sitä mieltä, että maapallo on litteä!

- Kyllä, niin se on. Kuulkaahan, on kolme tapaa manipuloida mieltä - se, mitä lukee, mitä näkee ja mitä kuulee, O ' Neal linjaa.

Koripallolegenda perustelee näkemystään samalla tavoin kuin nykypäivän suurimpiin NBA-tähtiin lukeutuva Kyrie Irving. Irving uskoi, että maapallon pyöreys on koulujärjestelmän syöttämä valhe.

- Ensimmäinen asia, mitä meille koulussa opetetaan, on se että Kolumbus löysi Amerikan. Mutta kun hän pääsi tänne, paikalla oli jo vaaleaihoisia ja pitkätukkaisia ihmisiä polttamassa rauhanpiippuja. Siispä, mistä tämä kertoo? Kolumbus ei löytänyt Amerikkaa, Shaq jyrisee.

Litteysteoriaa hän pyrkii perustelemaan myös omakohtaisen kokemuksen kautta.

- Ajelen rannikolta rannikolle, ja minulle tämä p*ska on litteä. Ajan Floridasta Kaliforniaan jatkuvasti, ja minusta tämä vaikuttaa litteältä.

Litteä maa -kelkkaan hyppääminen on O ' Nealilta jokseenkin outoa. Vuonna 2011 uransa lopettanut legenda on nimittäin nykyään oppinut mies. Hän väitteli tohtoriksi henkilöstön kehittämisen alalla vuoden koripallouransa päättymisen jälkeen.

Maan litteyteen uskovia löytyy jonkin verran edelleen, vaikka tiede on melkoisen aukottomasti todistanut maapallon pyöreäksi, oikeammin elliptiseksi. Muun muassa filosofi Aristoteles teki ensimmäisiä empiirisiä havaintoja planeettamme pyöreydestä jo yli 2300 vuotta sitten.